Video: Talle bekendes by FiëstasCharne Marwick en Willem Botha by die kykNET Fiëstas. ŉ Video van die kykNET Fiëstas volg onderaan die berig Die jaarlikse kykNET Fiëstas is op 13 Februarie by die Staatsteater in Pretoria gehou. Talle bekendes in die Afrikaanse vermaaklikheidswêreld het by dié skittergeleentheid kom gesig wys. Die geleentheid is vanjaar vir die eerste keer regstreeks uitgesaai op kykNET sodat die kykers tuis in elke oomblik van die glansaand kon deel. Frank Opperman, die gasheer vir die aand, het met sy vlymskerp humor die skare aan die skater gehou en die bekroonde Ian von Memerty het elke persoon in die gehoor en kyker die huis vasgenael gehou. Daar was ook optredes deur gaskunstenaars soos Dozi, Karen Zoid, Zolani en Dorothy Masuka. Die groot wenners van die aand was Nicola Hanekom en die span van macbeth.slapeloos. Die wenners van die 2014 Fiëstas is as volg: Lewensbydrae: Emma Renzi vir Musiek Chris Barnard vir Drama/skryfkuns Neels Hanson vir Teater ontwerp Beste akteur: Dawid Minnaar vir macbeth.slapeloos Beste aktrise: Anna-Mart van der Merwe vir macbeth.slapeloos Beste manlike byspeler: Charlton George vir macbeth.slapeloos Beste vroulike byspeler: Lee-Anne van Rooi vir Bidsprinkaan Beste regie: Nicola Hanekom vir Land van skedels Beste teaterontwerp: Nicola Hanekom vir Land van skedels Beste prestasie in ‘n musiekgedrewe produksie: Schalk Joubert vir Die wêreld is my woning Beste spel in ‘n solovertoning: Tobie Cronjé vir Ballade van ‘n banggat Beste nuutgeskepte Afrikaanse opvoering: Nicola Hanekom vir Land van skedels Beste opkomende kunstenaar: Die ensemble van Te veel vir ‘n coloured girl vir Te veel vir ‘n coloured girl Beste prestasie in klassieke musiek: Petronel Malan vir Petronel Malan – Klavieruitvoering Beste prestasie in dansteater: Steven van Wyk & Thalia Laric vir “Skoonveld” in PLASTIC Beste prestasie in visuele kuns: Jan van der Merwe vir Tyd en ruimte Beste musiekgedrewe produksie: Dorothy – 60 Jaar Beste aanbieding: Land van skedels